กล้วยปิ้งครีเอทขึ้นเพื่อเพิ่มมูลค่า เพื่อความไม่จำเจ เพื่อความไม่ธรรมดา กรรมวิธีของการปิ้งแบบมืออาชีพจริงๆเป็นเครื่องปิ้งแบบหมุนๆ เหมือนเครื่องกริลไส้กรอก☺️ 
     ข้อดีของกล้วยปิ้งกับเครื่องแบบนี้คือสุกทั่วถึง และมีความอวบอิ่มชุ่มช่ำที่ตัวกล้วยดี เค้าปิ้งด้วยถ่านธรรมดา(เท่าที่สังเกตุดู) ซึ่งทำให้กล้วยหอมดี
     ถึงขั้นตอนแปลงกาย เมื่อกล้วยสุก ผ่ากล้วยออกแล้วยัดไส้ค่ะ จะมีไส้เผือก ไส้ถั่วและที่ชอบส่วนตัวคือไส้มะพร้าว อร่อยดีเพิ่มรสชาติด้วยน้ำจิ้มที่ทานกับกล้วยปิ้งหอมดีอร่อยหวานกำลังดี ผ่านมาอีกจะแวะอุดหนุนไม่ควรพลาด กับกล้วยแปลงกาย
    ร้านตั้งอยู่ที่เดียวกับก๋วยเตี๋ยวไก่ฉีกค่ะ อยู่ด้านหน้าร้าน มาทานก๋วยเตี๋ยวแล้ว อย่าลืมแวะชื้อกล้วยแปลงกายด้วยนะ กล่องละ20บ.  เท่านั้น